**ՆԱԽԱԳԻԾ**

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 1985 թվականի դեկտեմբերի 6-ի «Վարչական իրավախախտումների վերաբերյալ» օրենսգիրքը լրացնել նոր՝ 87.2 և 87.3 հոդածներով՝ հետևյալ բովանդակությամբ.

«**Հոդված 87.2.** **Օզոնային շերտը քայքայող նյութերի՝ սառնագենտների հոսակորուստների դիտանցման արդյունքների վերաբերյալ հաշվետվությունները պետական լիազոր մարմին չներկայացնելը**

Օզոնային շերտը քայքայող նյութերի՝ սառնագենտների հոսակորուստների դիտանցման արդյունքների վերաբերյալ հաշվետվությունները պետական լիազոր մարմին չներկայացնելը կամ ժամկետանց ներկայացնելը՝

առաջացնում է տուգանքի նշանակում անհատ ձեռնակատերերի նկատմամբ` սահմանված նվազագույն աշխատավարձի հիսնապատիկի չափով, իսկ պաշտոնատար անձանց նկատմամբ` սահմանված նվազագույն աշխատավարձի երկուհարյուրապատիկի չափով:

**Հոդված 87.3.** **Օզոնային շերտը քայքայող նյութերի՝ սառնագենտների հոսակորուստների հայտնաբերումից հետո 14 օրվա ընթացքում դրանց չվերացնելը**

Օզոնային շերտը քայքայող նյութերի՝ սառնագենտների հոսակորուստների հայտնաբերումից հետո 14 օրվա ընթացքում դրանց չվերացնելը կամ սահմանված ժամկետից ուշ վերացնելը՝

առաջացնում է տուգանքի նշանակում անհատ ձեռնակատերերի նկատմամբ` սահմանված նվազագույն աշխատավարձի հիսնապատիկի չափով, իսկ պաշտոնատար անձանց նկատմամբ` սահմանված նվազագույն աշխատավարձի երկուհարյուրապատիկի չափով:»:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: